****

**VILJANDI SPORDIKESKUSE**

**ARENGUKAVA 2021-2025**

2021

**SISUKORD**

[1. SISSEJUHATUS 3](#_Toc75637541)

[2. HETKEOLUKORRA KIRJELDUS 3](#_Toc75637542)

[3. MISSIOON, VISIOON JA VÄÄRTUSED 6](#_Toc75637543)

[3.1. Missioon 6](#_Toc75637544)

[3.2 Visioon 6](#_Toc75637545)

[3.3 Väärtused 6](#_Toc75637546)

[4. EESMÄRGID JA TEGEVUSKAVA 2021–2025 7](#_Toc75637547)

[Eesmärk 1. Viljandi linnas on loodud sobivad tingimused tervislikuks liikumiseks ja sportimiseks 7](#_Toc75637548)

[Eesmärk 2. Viljandis on korrastatud spordibaasid 8](#_Toc75637549)

[Eesmärk 3 Viljandis toimuvad regulaarselt liikumis- ja spordiüritused 11](#_Toc75637550)

[6. MÕJUMÕÕDIKUD 13](#_Toc75637551)

[6.1. Mõõdikud vastavalt tegevuskavale ja eesmärkidele 13](#_Toc75637552)

[6.2. Hooajaline täituvusprotsent 13](#_Toc75637553)

[7. ARENGUKAVA REALISEERIMINE JA UUENDAMINE 14](#_Toc75637554)

# 1. SISSEJUHATUS

Viljandi Spordikeskuse (edaspidi spordikeskus) arengukava on strateegiline dokument, mis määrab asutuse arengu põhisuunad aastateks 2021-2025. Käesoleva arengukava ülesandeks on anda ülevaade spordikeskuse hetkeolukorrast ning sõnastada arendustegevus, mis tagab asutuse jätkusuutliku arengu aastateks 2021–2025.

Arengukava koostamisel on arvestatud Viljandi linna arengustrateegiat ja arengukava, hinnatud hetkeolukorda ja võimalusi.

Viljandi linna arengustrateegia 2030+ ja arengukava 2020-2025 spordikeskuse tegevuse eesmärkideks on Viljandi linna spordibaaside ja sportimispaikade haldamine ja arendamine eesmärgiga tagada aastaringselt igas vanuses Viljandi linna elanikele ja linna külalistele võimalused kehalise vormi saavutamiseks, sportliku eluviisi harrastamiseks ja sportlikuks eneseteostuseks ning vaatemängulise spordielamuse saavutamiseks.

Tegevuse eesmärkide täitmiseks spordikeskus:

1) valitseb ja arendab bilansis olevat vara;

2) korraldab terviseliikumise- ja aktiivse puhkuse teenust;

3) kogub ja edastab Viljandi elanikkonnale informatsiooni Viljandi spordibaaside kasutamise ja spordisündmuste toimumise kohta.

Spordikeskuse personal on järgmine:

* juhataja,
* juhataja asetäitja,
* tehnilised töötajad 5,0 ametikohta,
* administraatorid 5,5 ametikohta,
* tööline 1.0 ametikohta,
* hooajatöölised 8,0 ametikohta.

# 2. HETKEOLUKORRA KIRJELDUS

Viljandi linna prioriteetideks spordivaldkonnas on spordibaaside arendamine ja sportimisvõimaluste pakkumine. Spordikeskuse hallatava Viljandi järve rannaala sportimisvõimalused tunnustati 2018. aastal Eesti Olümpiakomitee poolt plaadiga „EOK tunnustatud spordikeskus“.

Viljandi linna sportimispaiku haldab spordikeskus. 01.12.2017 andis Viljandi spordikeskus hoonete haldamise üle Viljandi Linnavalitsuse haldusametile.

Tähtsamad sportimispaigad on: Viljandi spordihoone, Paalalinna viilhall, Kesklinna kooli võimla, linnastaadion, Viljandi järve rannaala spordiväljakud, kunstmuruväljak, sõudebaas ja elling, aerutamisbaas ning ümber Viljandi järve kulgev terviserada.

Spordikeskuse ja spordiklubide koostööna toimub Viljandis suur hulk rahvaspordiüritusi ja spordivõistlusi – alaliitude võistluskalendrisse kuuluvad võistlused, rahvaspordiürituste sarjad ning mitmed väga pika traditsiooniga võistlused.

Spordikeskuse hallatavaid baase kasutab eelkõige Viljandi Spordikool treeningute ja võistluste läbiviimiseks. Samuti kasutavad baase Viljandi Gümnaasium, Viljandi linna põhikoolid ja Viljandi Vaba Waldorfkool kehalise kasvatuse tundide läbiviimiseks ning erinevad spordiklubid, alaliidud ja seltsid võistluste korraldamiseks.

Baaside kasutamist saab oluliselt parandada kui Viljandis luuakse juurde rohkem odavamaid majutuskohti, mis sobivad spordilaagrite läbiviimiseks.

Aja jooksul on spordibaaside ja sportimispaikade haldamisel tihendatud koostööd spordiklubide ja ettevõtjatega ning eraspordibaaside haldajatega.

Viljandi linn on leidnud spordibaaside arendamiseks märkimisväärseid summasid. Ajavahemikul 1999–2004 on ehitatud kolm täismõõtmelist spordisaali ja loodud erinevaid võimalusi sportimiseks välitingimustes. 2007. aastal korrastati sõudebaasi olmeruumid ning 2009. aastal valmis ellinguhoone. 2009 rekonstrueeriti linnastaadion. 2010 valmisid kaasaegsed olme- ja laoruumid. 2011 valmis Viljandi järve rannas mänguväljak "0-100". 2012 aastal lammutati amortiseerunud tribüün ja rajati kaks rannavõrkpalliväljakut koos teisaldatavate tribüünidega. 2014. aastal rajati rannatenniseväljakud ja petangi plats 10-ne võistlusväljakuga. Viljandi järve randa on heakorrastatud, et edukalt läbi viia käsipalli-, võrkpalli-, rannatennise- ja jalgpalliturniire.

Samas vajavad väljakud loodusliku eripära tõttu hooaja jooksul pidevalt heakorrastamist. Rulluisutada ja -suusatada on võimalik Viljandi randa läbival promenaadil. Talvel on huvilistel võimalik uisutada mitmel looduslikul liuväljal.

Rekonstrueerimist vajavad spordihoone vana osa ja aerutamisbaas. Spordihoone jõusaal vajab jõumasinate väljavahetamist ja uuendamist. Järve ümbruse arengukava elluviimisega leiavad lahenduse ka selle piirkonna sportimispaikadega seotud mured ja probleemid. Tehniline baas ja varustus vajavad pidevalt täiendamist, et vastata tänapäeva nõuetele ning rahvusvahelistele võistlusmäärustele. Kindlasti vajab parandamist spordihoone suure saali akustika, mida on osaliselt lahendatud.

2021. aasta sügisel valmib Männimäe jalgpallihall, millega parandatakse oluliselt jalgpallurite talviseid treeningvõimalusi ja ühtlasi tekib juurde treeningaegu saalialade harrastajatele.

Spordikeskuse hallata on järgmised rajatised ja spordiväljakud:

* Spordihoone Vaksali tn 4 - hoones asuvad saalid 33 × 44 m (tribüün 780 pealtvaatajale) ja 18 × 36 m, maadlussaal 8 x 16 m, judo saal, võimlemissaal 8 x 16 , jõusaal, 11 duširuumi, 2 sauna, rattabaas, Viljandi Spordikool, Viljandimaa Spordiliit, puhkeruum, treenerite ja füsioterapeutide tööruumid, kohvik.
* Paala viilhall Suur-Kaare 33a - saal 24 x 60 m, Mondo kergejõustiku kate, käsipalliväljak, tenniseväljak, võrkpalliväljak, 6 jooksurada -50 m, teivashüppe, kõrgushüppe, kaugushüppe paigad, kuulitõuke sektor, heitepuur ja jõunurk.
* Viljandi Kesklinna Kooli võimla Uueveski tee 1 - saal 22 x 44 m, lahtikäiv tribüün 300 pealtvaatajale, lauatenniseruum.
* Linnastaadion Ranna pst 1 - 400 m 6 rajaga ring, 8 rajaga peasirge, tagasirge 6 rajaga (võimalik 110 m takistusjooks), 133 m pikkune mururada, kaugushüppe, teivashüppe, kõrgushüppe, kuulitõuke, kettaheite ja odaviske paigad, jalgpalli muruväljak 68 x 104 m, tribüün 1068 pealtvaatajale (*ca* 400 kohta varikatuse all), olmehoone (2 sauna, laoruumid).
* Korvpalliväljak Ranna pst 5 - laudpõrandaga väljak, tribüün 100. pealtvaatajale.
* Sõudebaas Ranna pst 11 – riietusruumid, saun, jõusaal ja treenerite ruumid.
* Sõudeelling Ranna pst 13 – paatide hoiuruum, remondiruum, sillad ja võistlusrajad.
* Paadilaenutus, slipp ja paadisadam.
* Jalgpalli kunstmuruväljak Ranna pst 7 - valgustatud jalgpalli kunstmuruväljak 69 x 100 m, tribüün 200 pealtvaatajale.
* Viljandi järve rannaala - 5 rannavõrkpalli/-tennise liivaväljakut, mänguväljak "0-100", rannaala rannakäsipalli ja rannajalgpalli mängimiseks, petangi plats 10-ne väljakuga, paadisillad, väliujula 6 rada 50 m, hüppetorn 3 m ja 6 m, sõudepaatide, ranna- ja sporditarvete laenutus.
* Aerutamisbaas Riia mnt 93c - võistlusrajad 200 m, 500 m, 1000 m, 2000 m, paatide elling, majutuskohti 24.
* Ümber Viljandi järve kulgev terviserada 4 m lai ja 12 km pikkune rada, sellest 4 km valgustatud.

# 3. MISSIOON, VISIOON JA VÄÄRTUSED

## 3.1. Missioon

Spordikeskuse missiooniks on tagada Viljandi elanikkonnale võimalused sportlikuks tegevuseks ja tervisliku eluviisi harrastamiseks ning jätkuv sporditaristu arendamine ja korrashoid.

## **3.2 Visioon**

Viljandi linnas on kaasaegsed spordirajatised ja sportimispaigad. Korraldatakse aktiivset liikumist ja sportlikku tegevust igal aastaajal, igas vanuses, erineva kehalise ettevalmistuse ja eesmärgiga viljandlasel ning linna külalisel.

## 3.3 Väärtused

**Valikuterohkus** – võimalus tegeleda väga paljude erinevate spordialadega.

**Kompaktsus** – rohked tegelemisvõimalused kompaktselt koos (Viljandi järve rannaala), spordibaasid üksteise lähedal.

**Traditsioonid** – Eesti pikima ajalooga spordiüritus Suurjooks ümber Viljandi järve ning paljud teised aastakümnete pikkuste traditsioonidega sportlikud ettevõtmised kinnitavad Viljandi spordielu tulemuslikkust ja jätkusuutlikkust.

**Avatus koostööle** – Viljandi linna allasutustega, spordiklubidega, alaliitudega, spordiliiduga, erasektoriga.

# 4. EESMÄRGID JA TEGEVUSKAVA 2021–2025

## Eesmärk 1. Viljandi linnas on loodud sobivad tingimused tervislikuks liikumiseks ja sportimiseks

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **2021** | **2022** | **2023** | **2024** | **2025** | **Soovitud tulemus** |
| **1.1** | **Välijõusaalide rajamine** |  |  |  |  |  |  |
| 1.1.1 | Välijõusaali rajamine Männimäele | X |  |  |  |  | Jõusaal rajatud ja aktiivses kasutuses |
| 1.1.2 | Välijõusaali rajamine Paalalinna ja Kesklinna koolide juurde |  |  | X |  |  | Jõusaalid on rajatud ja aktiivses kasutuses |
| **1.2** | **Kunstlumesüsteemi arendamine** |  |  |  |  |  |  |
| 1.2.1 | Pumpla soetamine | X |  |  |  |  | Vajalik pumpla kunstlumetootmiseks on hangitud |
| 1.2.2 | Valgustuse parandamine |  | X |  |  |  | Kunstlumega suusarajal on hea valgustus |
| 1.2.3 | Jätkuv süsteemide arendus |  |  | X | X | X | Süsteemide jätkuva arendamisega on loodud head võimalused kunstlume operatiivseks tootmiseks ning suusaraja valmistamiseks |
| **1.3** | **Järveäärse sporditaristu korrastamine** |  |  |  |  |  |  |
| 1.3.1 | Ranna spordiväljakute (võrkpall/rannatennis) rekonstrueerimine | X | X |  | X |  | Viljandi järve rannas on väga head sportimisvõimalused, väljakud aktiivses kasutuses |
| 1.4 | Ümber järve kulgeva terviseraja arendamine ja korrashoid | X | X | X | X | X | Terviserada on heas korras, suunaviidad ja juhised uuendatud, kasutajatel on loodud head võimalused tegeleda liikumisharrastuse ja spordiga |
| **1.5** | **Rendiinventari uuendamine** |  |  |  |  |  |  |
| 1.5.1 | Paadilaenutuse paatide väljavahetamine |  |  | X | X |  | Amortiseerunud inventar on välja vahetatud |
| 1.6 | Multifunktsionaalsete miniväljakute rajamine |  | X | X | X |  | Männimäel ja Viljandi järve ranna piirkonnas on rajatud nn „jalgpallipuurid“ |

## Eesmärk 2. Viljandis on korrastatud spordibaasid

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **2021** | **2022** | **2023** | **2024** | **2025** | **Soovitud tulemus** |
| **2.1** | **Spordihoone vana osa** |  |  |  |  |  |  |
| 2.1.1 | Tingimuste kooskõlastamine Muinsuskaitseametiga | X |  |  |  |  | Kokkulepped ja tingimused teada |
| 2.1.2 | Rekonstrueerimisprojekti koostamine |  | X |  |  |  | Projekt on koostatud |
| 2.1.3 | Spordihoone vana osa rekonstrueerimine |  |  | X | X |  | Spordihoone vana osa on rekonstrueeritud |
| **2.2** | **Männimäe aerutamisbaas** |  |  |  |  |  |  |
| 2.2.1 | Lähteülesande koostamine ja projekteerimine |  | X |  |  |  | Männimäe aerutamisbaasi rekonstrueerimisprojekt on koostatud |
| 2.2.2 | Aerutamisbaasi rekonstrueerimine |  |  | X |  |  | Aerutamisbaas on rekonstrueeritud ja tingimused kasutajatele oluliselt paranenud ning vastavad tänapäeva nõuetele |
| **2.3** | **Spordihoone jõusaal** |  |  |  |  |  |  |
| 2.3.1 | Vajaduste väljaselgitamine, lähteülesande koostamine | X |  |  |  |  | Spordihoone jõusaali vajadused on välja selgitatud, investeeringuvajadus 2022-2023 eelarvesse esitatud |
| 2.3.2 | Jõusaali remont, seadmete ja treeningvahendite uuendamine |  | X | X |  |  | Jõusaal remonditud, seadmed vastavad kasutajate ootustele |
| **2.4** | **Viljandi linnastaadion** |  |  |  |  |  |  |
| 2.4.1 | Jalgpalliväljaku murukatte vahetus | X |  |  |  |  | Staadioni murukate on välja vahetatud ning aluspind uuesti profileeritud, väljak vastab rahvusvahelistele nõuetele |
| 2.4.2 | Staadioni hüppesektorite ja jooksuradade parandamine ning markeerimine | X |  |  |  |  | Hüppesektorid ja jooksurajad on korrastatud, staadioni markeering uuendatud, võimalik korraldada rahvusvahelistele nõuetele vastavaid võistlusi |
| 2.4.3 | Staadioni jõusaali väljaehitamine, tagasirgele tribüüni rajamine |  |  |  | X |  | Staadionil on korralik, sportlaste vajadustele vastav jõusaal, treeningtingimused paranenud, lisatribüüniga on tagatud rahvusvahelisteks võistlusteks vajalik istekohtade arv |
| 2.4.4 | Spordiinventari uuendamine |  | X | X |  |  | Staadionil on nõuetele vastav treening- ja võistlusinventar |
| 2.4.5 | Elektriajavõtu süsteemi kaasajastamine |  |  |  |  | X | Staadionil on kaasaja nõuetele vastav elektriajavõtu süsteem |
| 2.4.6 | Staadioni olmehoone rekonstrueerimine |  | X | X | X |  | Staadioni olemhoone on laiendatud, juurde on ehitatud riietus- ja abiruume, võimalik korraldada rahvusvahelisel tasemel  võistlusi |
| **2.5** | **Viljandi Kunstmuruväljak** |  |  |  |  |  |  |
| 2.5.1 | Kunstmuruväljaku valgustuse rekonstrueerimine |  | X | X |  |  | Valgustuse kaasajastamisega on saavutatud nõuetele vastav valgustihedus treeningute ja võistlusmängude  korraldamiseks |
| 2.5.2 | Kunstmuruväljaku katte vahetus |  |  |  |  | X | Välja on vahetatud 2016. a väljakule paigutatud kunstmuruvaip ning väljaku seisukord on taas väga hea |
| **2.6** | **Paalalinna viilhall** |  |  |  |  |  |  |
| 2.6.1 | Paalalinna viilhalli rekonstrueerimine |  |  |  | X |  | Viilhall on rekonstrueeritud, uuendatud valgustus, ehitatud hoone pikendamisega jõusaal ja 60 m jooksurada |
| **2.7** | **Kesklinna kooli võimla** |  |  |  |  |  |  |
| 2.7.1 | Spordiinventari uuendamine |  |  |  | X |  | Võimlas on tänapäeva nõuetele vastav inventar õppe-treeningtöö ja võistluste läbiviimiseks |
| 2.7.2 | Akustika parandamine |  |  | X |  |  | Paranevad tingimused võimla kasutamiseks |
| **2.8.** | **Spordihoone juurdeehitus** |  |  |  |  |  |  |
| 2.8.1 | Spordiinventari uuendamine | X |  | X |  | X | Spordihoones on tänapäeva nõuetele vastav inventar võistluste ja treeningute läbiviimiseks |
| 2.8.2 | Akustika parandamine |  |  |  | X |  | Paranevad tingimused spordihoone kasutamiseks |
| **2.9** | **Multifunktsionaalne spordiväljak** |  |  |  |  |  |  |
| 2.9.1 | Vastavalt olemasolevale projektile väljaku ehitamine |  |  | X | X |  | Rajatud treeningväljakute abil väheneb koormus staadioni peaväljakule ja võistlusareen püsib  paremas seisukorras |
| **2.10** | **Männimäe jalgpallihalli rajamine** |  |  |  |  |  |  |
| 2.10.1 | Männimäe jalgpallihalli rajamine ja tegevuse käivitamine | X |  |  |  |  | Paranevad oluliselt jalgpallurite talvised treeningtingimused, vabaned olulisel määral olemasolevate saalide pinda teiste alade harrastajatele |

## Eesmärk 3 Viljandis toimuvad regulaarselt liikumis- ja spordiüritused

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **2021** | **2022** | **2023** | **2024** | **2025** | **Soovitud tulemus** |
| **3.1** | **Suurjooks ümber Viljandi järve** | X | X | X | X | X | Jooksu korraldamine jätkub |
| **3.2** | **Hansapäevade spordiprogramm** | X | X | X | X | X | Tegevused toimuvad, programm laieneb |
| **3.3** | **Pärimusmuusika festivali spordiprogramm** | X | X | X | X | X | Tegevused toimuvad, programm laieneb |
| **3.4** | **Liikumisaasta 2023 tegevused** |  |  |  |  |  |  |
| 3.4.1 | 12 liikumisharrastuse tegevust (1 igas kuus) |  |  | X |  |  | Läbi aasta 1 kord kuus organiseeritud liikumispäev huvilistele |
| **3.5** | **Tervise ja perespordipäevad, liikumiskampaania tegevused** | X | X | X | X | X | Tegevused toimuvad aastaringselt |
| **3.6** | **Toimiva spordiürituste aastakalendri koostamine, info vahetamine** | X | X | X | X | X | Viljandil on toimiv spordi aastakalender |
| **3.7** | **Viljandi jooksusarja loomine** |  |  |  |  |  |  |
| 3.7.1 | Läbirääkimised teiste korraldajatega | X |  |  |  |  | Sõlmitud kokkulepped ja tingimused sarja korraldamiseks |
| 3.7.2 | Sarja käivitamine |  | X |  |  |  | Viljandi jooksusarja „pilootaasta“ sari (vähemalt 4 etappi) |
| **3.8** | **Viljandi neliksarja loomine (jooks, jalgratas, uisutamine)** | X |  |  |  |  |  |
| 3.8.1 | Läbirääkimised võimalike kaaskorraldajatega | X |  |  |  |  | Sõlmitud kokkulepped ja tingimused sarja korraldamiseks |
| 3.8.2 | Sarja käivitamine |  | X |  |  |  | Korraldatakse sarja „pilootaasta“ |
| **3.9** | **Viljandi linna tervisliku liikumise ja spordi arengukava loomine** |  |  |  |  |  |  |
| 3.9.1 | Töögrupi moodustamine |  | X |  |  |  | Idee väljapakkumine huvigruppidele, töörühma moodustamine |
| 3.9.2 | Arengukava koostamine |  | X | X | X |  | Koostatud on Viljandi linna tervisliku liikumise arengukava |
| 3.10 | Spordikeskus on nähtav |  |  |  |  |  |  |
| 3.10.1 | Tegevuste ja võimaluste kajastamine sotsiaalmeedia kanalites | X | X | X | X | X | Info liigub kiiresti ja on huvilistele kättesaadav |
| 3.10.2 | Koostöö alaliitude, ühingute ja seltsidega | X | X | X | X | X | Toimuvad erinevad võistlused ja liikumisharrastuse tegevused erinevatele huvigruppidele |
| 3.10.3 | Käivitatud on broneerimissüsteem |  | X |  |  |  | Spordibaaside broneerimine võimalik läbi online süsteemi |

# 6. MÕJUMÕÕDIKUD

## 6.1. Mõõdikud vastavalt tegevuskavale ja eesmärkidele

* Vähemalt 3 uue spordiobjekti rajamine.
* Vähemalt 3 olemasoleva spordiobjekti renoveerimine
* Spordikeskus poolt korraldatavate rahvaspordiürituste osalejate arvu kasv aastaks 2025 vähemalt 5%.
* Omatulu plaani kasvatamine aastaks 2025 vähemalt 5%.

|  |  |  |  |  |  |
| --- | --- | --- | --- | --- | --- |
|  | **2021** | **2022** | **2023** | **2024** | **2025** |
| **Omatulu plaan** | 154 399 | 199 399 | 199 399 | 205 041 | 199 399 |
| **Ruumide rent** | 99 399 | 144 399 | 144 399 | 150 041 | 144 399 |
| **Muud tulud** | 55 000 | 55 000 | 55 000 | 55 000 | 55 000 |

## 6.2. Hooajaline täituvusprotsent

Spordibaaside täituvus tööpäevadel, kui spordibaas on kasutuses.

|  |  |  |  |  |  |
| --- | --- | --- | --- | --- | --- |
|  | **8-14** | **14-16** | **16-18** | **18-20** | **20-22** |
| **Spordihoone suur saal** | 75 | 100 | 100 | 100 | 75 |
| **Spordihoone vana saal** | 50 | 100 | 100 | 100 | 50 |
| **Spordihoone judo saal** | 50 | 100 | 100 | 100 |  |
| **Kesklinna kooli võimla** | 100 | 100 | 100 | 100 |  |
| **Paalalinna viilhall** | 100 | 100 | 100 | 100 |  |
| **Männimäe jalgpallihall** | 50 | 100 | 100 | 100 |  |
| **Kunstmuruväljak** | 50 | 75 | 100 | 100 |  |
| **Linnastaadion** | 50 | 50 | 100 | 100 |  |

Spordibaaside täituvus nädalavahetustel (treeningud ja võistlused)

|  |  |  |  |  |
| --- | --- | --- | --- | --- |
|  | **10-14** | **14-16** | **16-18** | **18-20** |
| **Spordihoone suur saal** | 100 | 100 | 100 |  |
| **Spordihoone vana saal** | 50 | 50 |  |  |
| **Spordihoone judo saal** |  |  |  |  |
| **Kesklinna kooli võimla** |  |  |  |  |
| **Paalalinna viilhall** | 100 | 50 |  |  |
| **Männimäe jalgpallihall** | 100 | 100 | 100 | 100 |
| **Kunstmuruväljak** | 100 | 100 |  |  |
| **Linnastaadion** | 50 | 50 |  |  |

Head sportimistingimused ning uued võistlussarjad on toonud Viljandisse juurde liikumisharrastuse ja sportimisega tegelevaid külalisi. Koostöös erinevate korraldajatega on käivitatud Viljandi jooksusari ja Neliksari. Koostatud on Viljandi linna tervisliku liikumise ja spordi arengukava.

# 7. ARENGUKAVA REALISEERIMINE JA UUENDAMINE

Iga kalendriaasta jooksul hiljemalt 1. novembriks toimub arengukava täitmise analüüs, püstitatud ülesannete täitmise hindamine, tegevusülesannete korrigeerimine. Arengukava täitmise riskifaktoriteks on muutunud majandusolukord, muudatused poliitikas ja riigi- ning kohalike eelarvete defitsiit.

Arengukava muudetakse ja uus redaktsioon kinnitatakse seoses:

* seadusandluse muudatustega;
* muudatustega omavalitsuse arengukavas;
* asutuse staatuse muutumisega;
* asutuse poolt esitatud ettepanekute alusel.